તો બીજી તરફ ગુજરાતમાં જ નહીં ભારતના એક રાજ્યોમાં પણ દલિતો દ્વારા આ મામલે વિરોધ પ્રદર્શન કરવામાં આવી રહ્યા છે. બિહારમાં દલિતોએ ટ્રેન રોકીને પોતાનો વિરોધ નોંધાવ્યો હતો. તો પંજાબમાં પણ દલિતોના આ વિવાદને કારણે ઇન્ટરનેટ સેવા બંધ કરવામાં આવી છે. ઉલ્લેખનીય છે કે આ લોકોનું કહેવું છે કે કોર્ટના આ નિર્ણયથી 1989 એસટી એક્ટ નબળો પડી જશે. ઉલ્લેખનીય છે કે પંજાબમાં સ્કૂલ અને કોલેજને પણ બંધ કરવામાં આવી છે. અને જ્યાં શાળાઓમાં પેપર ચાલી રહ્યા હતા તેને પણ બંધ કરવામાં આવ્યા છે. બીજી તરફ કાનૂન મંત્રી રવિશંકર પ્રસાદે એસસી અને એસટી એક્ટ પર સુપ્રિમ કોર્ટમાં રિવ્યૂ પિટિશન દાખલ કરવા મામલે મંજૂરી આપી છે.